કિમ જોંગ-ઉન ગયા રવિવારે ચીન પહોંચ્યા હતા અને બુધવાર સુધી ત્યાં જ હતા. તેમની મુલાકાતને બિનસત્તાવાર મુલાકાત ગણાવાઈ રહી છે. ચીને બુધવારે નિવેદન બહાર પાડીને કિમની હાજરીની પણ દુનિયાને જાણ કરી તથા એ જાણ કરી કે ઉત્તર કોરિયા બિનઅણુપ્રસરણ માટે તૈયાર છે. આ પછી ઉત્તર કોરિયાની સરકારી ન્યૂઝ એજન્સીએ પણ તસવીરો તથા સમાચારો આપ્યા હતા. કિમના નામે નિવેદન બહાર પડાયું કે અમે બિનઅણુપ્રસરણ માટે પ્રતિબદ્ધ છીએ. મારા પિતા અને દાદાની ઈચ્છાનુસાર આમ થશે એમ પણ તેમણે કહ્યું હતું.